पाएं अपने शहर की ताज़ा ख़बरें और फ्री ई-पेपरडाउनलोड करें
एसडीएम जसवीर सिंह ने कोरोना के बढ़ रहे केसों के चलते जनता को बचाने के लिए शहर के अलग-अलग एसोसिएशन जैसे आढ़ती एसोसिएशन, कपड़ा एसोसिएशन, हलवाई एसोसिएशन, केमिस्ट एसोसिएशन और सब्जी, फल, फ्रूट आदि एसोसिएशनों के अध्यक्षों के साथ बैठक की। इस मौके पर एसडीएम मोरिंडा ने कहा कि कोरोना से बचाव के लिए हमें सरकारी निर्देशों की पालना जरूर करनी चाहिए। उन्होंने एसोसिएशनों के अध्यक्षों से अपील की कि वह बाजार में आने वाले ग्राहकों को मास्क लगाने और सामाजिक दूरी बनाकर रखने की अपील करें। उनकी ओर से शहर के जिन वार्डों में कोरोना वायरस के मरीज हैं, उन वार्डों के कौंसलरों के साथ भी मीटिंग की और उनको कोरोना से बचने के लिए जागरूक रहने और जनता को इस संबंध में जागरूक करने में सहयोग देने की मांग की। इस मौके पर नगर कौंसिल के कार्यकारी अफसर अशोक पथरिया, आढ़ती एसोसिएशन के अध्यक्ष जुझार सिंह मावी, क्लॉथ मर्चेंट एसोसिएशन के अध्यक्ष मनजीत भाटिया, डॉ. बच्चन लाल वर्मा, जितेंद्र गुंबर मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn